VDSS Sklep Pdp 579/2018
Sodna praksa Višjega delovnega in socialnega sodišča, 2018-10-08

Oddelek za individualne in kolektivne delovne spore

Silva Donko (preds.), Valerija Nahtigal Čurman (poroč.), dr. Martina Šetinc Tekavc

odločitev o pravdnih stroških - zavrnitev sorazmerno majhnega dela zahtevka

Tožniki so uspeli s pretežnim delom svojega zahtevka, tako po temelju kot po višini. Zato so upravičeni do celotnih stroškov postopka.

I. Pritožba se zavrne in se potrdi izpodbijani sklep z dne 22. 5. 2018.

II. Stranke same krijejo svoje stroške pritožbenega postopka.

1. Z izpodbijanim sklepom je sodišče prve stopnje odločilo, da je tožena stranka dolžna vsaki od 1., 2., 8., 10., 12., 16., 26., 29., 37., 42., 45., 46., 48., 49., 52. in 53. tožeče stranke povrniti stroške postopka v višini 616,86 EUR v roku 15 dni, v primeru zamude z zakonskimi zamudnimi obrestmi, ki tečejo od poteka izpolnitvenega roka dalje do plačila, pod izvršbo (točka I izreka) ter vsaki od 3., 4., 5., 6., 7., 9., 13., 14., 15., 17., 18., 19., 20., 21., 22., 23., 24., 25., 27., 28., 30., 31., 32., 33., 34., 35., 36., 38., 39., 40., 41., 43., 44., 47., 50. in 51. tožeče stranke povrniti stroške postopka v višini 493,20 EUR v roku 15 dni, v primeru zamude z zakonskimi zamudnimi obrestmi, ki tečejo od poteka izpolnitvenega roka dalje do plačila, pod izvršbo (točka II izreka). Odločilo je še, da tožena stranka sama krije svoje stroške postopka (točka III izreka).

2. Zoper navedeno sodbo se je pritožila tožena stranka zaradi pritožbenega razloga zmotne uporabe materialnega prava s predlogom na znižanje oziroma zavrnitev zahtevka za povračilo stroškov. Navaja, da tožniki v postopku niso v celoti uspeli z zahtevki, kar bi moralo sodišče prve stopnje v skladu s 154. členom ZPP upoštevati pri odmeri stroškov.

3. Tožniki so odgovorili na pritožbo. Tožniki, zastopani po odvetniški družbi A.A. se do stroškov postopka izrecno ne opredeljujejo, temveč se v celoti ne strinjajo s pritožbo tožene stranke, ki se nanaša tudi na stroške postopka, tožniki, zastopani po odvetniku B.B. pa izrecno navajajo, da je odločitev o stroških postopka pravilna ter da zaradi sorazmerno majhnega neuspeha v postopku, ki ga ocenjujejo na 0,66 %, niso nastali posebni stroški postopka. Priglašajo stroške odgovorov na pritožbo.

5. Na podlagi drugega odstavka 350. člena Zakona o pravdnem postopku (ZPP, Ur. l. RS, št. 26/99 s sprem.) v zvezi s prvim odstavkom 366. člena ZPP je pritožbeno sodišče preizkusilo izpodbijani sklep sodišča prve stopnje v mejah razlogov, navedenih v pritožbi, pri tem pa po uradni dolžnosti pazilo na bistvene kršitve določb pravdnega postopka iz 1., 2., 3., 6., 7., 11. točke, razen glede obstoja in pravilnosti pooblastila za postopek pred sodiščem prve stopnje, ter 12. in 14. točke drugega odstavka 339. člena ZPP in na pravilno uporabo materialnega prava. Pri navedenem preizkusu je ugotovilo, da sodišče prve stopnje ni zagrešilo absolutnih bistvenih kršitev določb postopka, na katere pazi po uradni dolžnosti. Dejansko stanje je bilo popolno ugotovljeno ter pravilno uporabljeno materialno pravo.

6. ZPP v tretjem odstavku 154. člena ZPP določa, da mora ena stranka povrniti vse stroške, ki jih je imela nasprotna stranka, če nasprotna stranka ni uspela samo s sorazmerno majhnim delom svojega zahtevka, pa zaradi tega dela niso nastali posebni stroški. V obravnavani zadevi je podan tak pravni položaj. Tožniki so uspeli s pretežnim delom svojega zahtevka, tako po temelju kot po višini. Kot izhaja iz sodbe in sklepa sodišča prve stopnje opr. št. I Pd 1159/2015 z dne 13. 4. 2018, v zvezi s sodbo Višjega delovnega in socialnega sodišča opr. št. Pdp 579/2018 z dne 8. 10. 2018, tožniki niso uspeli le v delu, ki se nanaša na prispevno stopnjo za čas od 1. 1. 2018 do 13. 4. 2018 med dosojeno prispevno stopnjo 8 % in zahtevano prispevno stopnjo 9,25 %, ter glede zavrženja tožbe (1., 2., 3., 4., 5., 6., 7., 8., 9., 10., 12., 13., 14., 15., 16., 17.. 18., 19., 20., 21., 22., 23., 24., 25., 26., 27., 28., 30., 31., 32., 33., 34., 35., 36., 38., 39., 40., 41., 42., 43., 44., 45., 46., 47., 48., 49., 50., 51., 52., 53.) v delu tožbenih zahtevkov za obračun in plačilo prispevkov za poklicno zavarovanje za čas od vključno 14. 4. 2018 dalje, torej za čas po koncu glavne obravnave, prav tako pa je VDSS delno spremenilo sodbo le glede nekaterih tožnikov za plačila za posamezne prispevke. Zavrnilni del sodbe sodišča prve stopnje tako ni odločilen za priznanje stroškov postopka. Tožniki so namreč uspeli z zahtevkom za čas od leta 2013 do 2018, pri čemer je bilo treba imenovati izvedenko finančne stroke, ki je izračunala znesek prispevkov, ki niso bili plačani, tožniki pa so zahtevke prikrajšanja v pretežni meri prilagodili izračunom izvedenke. Zato so tudi po stališču pritožbenega postopka upravičeni do celotnih stroškov postopka, ki jih je sodišče prve stopnje pravilno izračunalo, kot sledi:

- tožečim strankam do 22. 3. 2016 (upoštevaje vrednost spornega predmeta 1.200,00 EUR za vsako tožečo stranko, skupaj 62.400,00 EUR) skladno z Odvetniško tarifo (OT; Ur. l. RS, št. 2/2015) in Zakonom o sodnih taksah (ZST-1, Ur. l. RS, št. 37/2008 in nadaljnji) pripadajo stroški: nagrada za tožbo v višini 1.100 točk (tar. št. 15/1/a OT), povečanje za 200 % za zastopanje več kot 30 strank v višini 2.200 točk (tretji odst. 7. člena OT), skupaj 3.300 točk, kar glede na vrednost odvetniške točke v času odločanja (0,459 EUR) znese 1.514,70 EUR, materialni stroški v višini 2 % (do 1.000 točk) in 1 % (nad 1.000 točk) v višini 19,74 EUR (tretji odstavek 11. člena OT) ter 22 % DDV v višini 333,23 EUR ter stroški sodne takse v višini 4.368,00 EUR (52 x 84,00 EUR - tar. št. 2311).

- tožečim strankam od 22. 3. 2016 dalje 1., 2., 8., 10., 12., 16., 26., 29., 37., 42., 45., 46., 48., 49., 52. in 53. tožeči stranki (upoštevaje vrednost spornega predmeta 1.200,00 EUR za vsako od navedenih tožečih strank, skupno 19.200,00 EUR) pripadajo naslednji stroški: nagrada za prvo, drugo, tretjo, četrto, peto, šesto, sedmo, osmo, deveto in deseto pripravljalno vlogo v višini 4.500 točk (10 x 450 točk - tar. št. 15/2 OT), nagrada za zastopanje na naroku dne 22. 2. 2017 v višini 600 točk (tar. št. 15/3/a OT), nagrada za zastopanje na naroku dne 26. 4. 2017 v višini 300 točk (tar. št. 15/3/b OT) in urnina 100 točk, nagrada za zastopanje na naroku dne 21. 6. 2017 v višini 300 točk (tar. št. 15/3/b OT) in urnina 50 točk, nagrada za zastopanje na naroku dne 2. 3. 2018 v višini 300 točk (tar. št. 15/3/b OT) in urnina 50 točk, nagrada za zastopanje na naroku dne 13. 4. 2018 v višini 300 točk (tar. št. 15/3/b OT), povečanje za 100 % za zastopanje 16 strank v višini 6.500 točk (tretji odst. 7. člena OT), skupaj 13.000 točk, kar znaša 5.967,00 EUR, materialni stroški v višini 2 % (do 1.000 točk) in 1 % (nad 1.000 točk) v višini 64,26 EUR (tretji odstavek 11. člena OT) ter 22 % DDV v višini 1.312,74 EUR. Skupaj priznani stroški za 1., 2., 8., 10., 12., 16., 26., 29., 37., 42., 45., 46., 48., 49., 52. in 53. tožečo stranko po pravilni ugotovitvi sodišča prve stopnje znašajo 7.344,00 EUR, stroški posamezne tožeče stranke pa 459,00 EUR.

- od 22. 3. 2016 dalje 3., 4., 5., 6., 7., 9., 13., 14., 15., 17., 18., 19., 20., 21., 22., 23., 24., 25., 27., 28., 30., 31., 32., 33., 34., 35., 36., 38., 39., 40., 41., 43., 44., 47., 50., 51. tožeči stranki (upoštevaje vrednost spornega predmeta 1.200,00 EUR za vsako od navedenih tožečih strank, skupno 43.200,00 EUR) pripadajo stroški: nagrada za prvo, drugo, tretjo, četrto, peto, šesto in sedmo pripravljalno vlogo v višini 4.725 točk (7 x 675 točk - tar. št. 15/2 OT), nagrada za zastopanje na naroku dne 22. 2. 2017 v višini 600 točk (tar. št. 15/3/a OT), nagrada za zastopanje na naroku dne 26. 4. 2017 v višini 450 točk (tar. št. 15/3/b OT), nagrada za zastopanje na naroku dne 21. 6. 2017 v višini 450 točk (tar. št. 15/3/b OT), nagrada za zastopanje na naroku dne 2. 3. 2018 v višini 450 točk (tar. št. 15/3/b OT), nagrada za zastopanje na naroku dne 13. 4. 2018 v višini 450 točk (tar. št. 15/3/b OT), povečanje za 200 % za zastopanje 36 strank v višini 14.250 točk (tretji odst. 7. člena OT), skupaj 21.375 točk, kar znaša 9.811,13 EUR, materialni stroški v višini 2 % (do 1.000 točk) in 1 % (nad 1.000 točk) v višini 102,70 EUR (tretji odstavek 11. člena OT) ter 22 % DDV v višini 2.158,45 EUR. Za navedene tožnik in sicer 3., 4., 5., 6., 7., 9., 13., 14., 15., 17., 18., 19., 20., 21., 22., 23., 24., 25., 27., 28., 30., 31., 32., 33., 34., 35., 36., 38., 39., 40., 41., 43., 44., 47., 50. in 51. stroški znašajo skupaj 12.072,28 EUR, za posameznega tožnika pa 335,34 EUR.

7. Sodišče prve stopnje je tožnikom pravilno priznalo tudi stroške sodne izvedenke v skupni v višini 1.972,63 EUR ter tožnikom od 1., 2., 8., 10., 12., 16., 26., 29., 37., 42., 45., 46., 48., 49., 52. in 53. priznalo stroške postopka v višini 616,86 EUR, tožnikom od 3., 4., 5., 6., 7., 9., 13., 14., 15., 17., 18., 19., 20., 21., 22., 23., 24., 25., 27., 28., 30., 31., 32., 33., 34., 35., 36., 38., 39., 40., 41., 43., 44., 47., 50. in 51. pa stroške v višini 493,20 EUR, višje stroške pa utemeljeno zavrnilo.

8. Preizkus pravilnosti materialnega prava po uradni dolžnosti torej pokaže, da je sodišče prve stopnje v celoti pravilno uporabilo materialno pravo glede uporabe OT, glede uspeha pa uveljavljani pritožbeni razlogi niso podani.

9. Ker niso bili podani niti s pritožbo uveljavljeni razlogi niti razlogi, na katere pazi po uradni dolžnosti, je pritožbeno sodišče pritožbo zavrnilo in potrdilo izpodbijani sklep sodišča prve stopnje (2. točka 365. člena ZPP).

10. Tožena stranka s pritožbo ni uspela, zato sama krije svoje stroške pritožbe (prvi odstavek 165. člena ZPP v zvezi s 154. členom ZPP).

11. Odgovora na pritožbo nista bistveno prispevala k razjasnitvi zadeve, zato tožniki sami krijejo svoje stroške odgovora (prvi odstavek 165. člena ZPP v zvezi s 155. členom ZPP).

Zakon o pravdnem postopku (1999) - ZPP  - člen 154, 154/3.

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.